મુંબઈ – ગુજરાતી રંગભૂમિનાં પીઢ અભિનેત્રી તેમ જ આઈએનટી, ભારતીય વિદ્યા ભવન સાથે સંકળાયેલાં વનલતા મહેતાનું ૯૦ વર્ષની જૈફ વયે નિધન થયું છે. વનુબહેન કે દીદી તરીકે જાણીતાં વનલતાબહેને ગુજરાતી રંગમંચ માટે અભિનય ઉપરાંત લેખન અને દિગ્દર્શન સહિતનો કસબ પણ દાખવેલો છે. તેઓ બાળકોને જીવનમાં આગળ વધવાની તાલીમ આપવા તેમ જ સંસ્કાર સિંચન માટેનાં વ્યાખ્યાનો આપવા તેમ જ લેખનકાર્ય માટે પણ જાણીતા હતાં. વનલતાબહેનનાં નિધનથી માત્ર ગુજરાતી રંગમંચે જ નહીં મુંબઈના ગુજરાતી સમાજે નવી પેઢીનાં બાળકોમાં સંસ્કારોના સિંચનની એક સરવાણી ગુમાવી દીધી છે.